ai4bharat/Pralekha huggingface dataset:
உள்துறை அமைச்சகம்
இந்தியா – பங்களாதேஷ் எல்லைப்புற கண்காணிப்பிற்காக படகு காவல் நிலையத்தை மத்திய உள்துறை அமைச்சர் திரு. அமித்ஷா தொடங்கி வைத்தார்
மத்திய உள்துறை அமைச்சர் மற்றும் கூட்டுறவு துறை அமைச்சர் திரு. அமித்ஷா தனது மேற்கு வங்க பயணத்தின் முதல் நாளில், இந்தியா மற்றும் பங்களாதேஷ் இடையே சுந்தரவனக் காடு பகுதிகளில் கண்காணிப்பை அதிகப்படுத்தும் வகையில் நர்மதா, சட்லெஜ் மற்றும் காவிரி ஆகிய மிதவை புறக்காவல் நிலையங்களை  தொடங்கி வைத்தார். மேலும், படகு ஆம்புலன்ஸ் சேவையை தொடங்கி வைத்தும், மைத்ரி சங்கராலயத்திற்கு அடிக்கல்லும் நாட்டினார். இந்த நிகழ்வில் மத்திய அமைச்சர்கள் திரு. நிசித் பிரமானிக், சாந்தனு தாக்கூர் மற்றும் எல்லை பாதுகாப்பு படை தலைமை இயக்குனர் ஆகியோர் பங்கேற்றனர்.
ராஜஸ்தானின் பாலைவனமாக இருந்தாலும், கட்ச் உப்பு நிலமாக இருந்தாலும், சுந்தர வன காடுகளின் முதலைகள் அச்சுறுத்தல் இருந்தாலும் தேசப் பாதுகாப்பே முக்கியம் என வீரர்கள் நாட்டை பாதுகாப்பதாகவும், மத்திய ஆயுதப்படைகளுடன் இருக்கும் போது தனக்குள் புதிய சக்தி பிறப்பதாக உணர்கிறேன் எனவும் திரு. அமித்ஷா பேசினார்.
பிரதமரின் சீரிய தலைமையில் நாடு இன்று அனைத்து துறைகளிலும் முன்னேறி வருவதற்கு காரணம், நமது எல்லை பகுதிகள் பாதுகாப்பாக இருப்பதே ஆகும் எனவும், நமது நாட்டின் எப்பகுதிக்கு சென்றாலும் நம்மால் நிம்மதியாக உறங்க முடிகிறது, இதற்கு காரணம் நமது வீரர்கள் எல்லையில் 24 மணி நேரமும் நாட்டை பாதுகாப்பதே காரணம் என பெருமையாக கூறுவதாகவும் அவர் தெரிவித்தார். நாட்டு மக்கள் சார்பாக நமது வீரர்களுக்கு நன்றி தெரிவிப்பதாக கூறிய அவர், நமது எல்லைப் பாதுகாப்பு படையின் வீரம் மற்றும் அர்ப்பணிப்பு காரணமாக ஒரு மகாவீர் சக்ரா, 4 கீர்த்தி சக்ரா, 13 வீர் சக்ரா மற்றும் 13 சௌரிய சக்ரா விருதுகளை பெற்றுள்ளதாக தெரிவித்தார்.
இன்று தொடங்கி வைக்கப்பட்ட ரோந்து படகுகள், பிரதமரின் தற்சார்பு இந்தியா தொலைநோக்கின் படி, கொச்சி கப்பல் கட்டும் தளத்தில் ரூ. 38 கோடியில் தயாரிக்கப்பட்டுள்ளன. மேலும் இந்த படகு அதி நவீன தொழில் நுட்பங்களுடன், வீரர்களுக்கு குண்டு துளைக்காத ஆடைகளும், வீரர்களுக்கு தேவையான உணவு வழங்கவும் வசதிகள் செய்யப்பட்டுள்ளன் என்று அவர் கூறினார்.
மேலும், நட்புறவு அருங்காட்சியகத்திற்கான அடிக்கல் நாட்டப்பட்டுள்ளதாகவும், கடந்த 1970இல் அண்டை நாடுகள் இந்தியா மீது போர் தொடுத்தபோது, எல்லைப் பாதுகாப்பு படை ராணுவத்துடன் இணைந்து அந்த பகுதியில் மனித உரிமைகளை காத்தது என்றார். மேலும், எல்லை பாதுகாப்பு படையினரின் சிரமங்களை குறைக்க வேண்டும் என்பதே பிரதமரின் முயற்சி எனவும் இதற்கு தேவையான நடவடிக்கை எடுக்கப்பட்டு வருவதாகவும் அமைச்சர் தெரிவித்தார்.
எல்லை பாதுகாப்பு படையில் பெண்களும் இணைந்து தேச பாதுகாப்பு பணியில் ஈடுபட்டுள்ளனர் எனவும், பணியிடங்களில் பெண்களுக்கான தனி ஓய்வறை அமைக்க இந்திய அரசு ஐந்தாண்டு திட்டத்தை கொண்டு வர உள்ளதாக கூறிய அவர், வீரர்களுக்கும் அவர்தம் குடும்பத்தினருக்கும் தேவையான வசதிகளை நிச்சயம் நிறைவேற்றுமென தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1822971
நிதி அமைச்சகம்
பரிமாற்ற விகித அறிவிக்கை எண்.88/2020- சுங்கம் 
1962 சுங்கச் சட்டத்தின் 14-வது பிரிவு அளித்துள்ள அதிகாரத்தின் படி , செப்டம்பர் 18 2020 முதல் வெளிநாட்டு நாணயங்களுக்கு இணையாக இந்திய நாணயத்தின் மதிப்பு , பிற்சேர்க்கை பகுதி 1 மற்றும் பகுதி 2-ன் படி மத்திய மறைமுக வரிகள் மற்றும் சுங்க வாரியம் வெளியிட்டுள்ளது. 2020 செப்டம்பர் 3-ம் தேதியிட்ட அறிவிக்கை 84/2020 – சுங்கம்  –ல் குறிப்பிட்டது ஒதுக்கி வைக்கப்படுகிறது. இறக்குமதி மற்றும் ஏற்றுமதி தொடர்பான நோக்கத்திற்காக இது அறிவிக்கப்படுகிறது.
விவரங்களுக்கு https://pib.gov.in/PressReleseDetail.aspx?PRID=1655688 தளத்தை அணுகவும்.
(Visitor Counter : 83
பிரதமர் அலுவலகம்
ராணி லட்சுமிபாய் பிறந்தநாளில் அவருக்குப் பிரதமர் தலைவணங்கினார்
ராணி லட்சுமிபாய் பிறந்தநாளில் அவருக்குப் பிரதமர் திரு நரேந்திர மோடி புகழாரம் சூட்டியுள்ளார்.
டுவிட்டரில் பிரதமர் கூறியிருப்பதாவது:
"வீரமங்கை ராணி லட்சுமிபாய் பிறந்தநாளில் அவருக்கு நான் தலைவணங்குகிறேன். இந்தியாவின் வரலாற்றில் அவர் சிறப்பிடம் பெற்றிருக்கிறார். அவரது துணிச்சல் மிக்க மனவுறுதி தலைமுறைகளால் மறக்க முடியாதது. இந்தியாவின் பாதுகாப்புத் துறைக்கு ஊக்கமளிப்பது தொடர்பாக இன்று பிற்பகல் நிகழ்ச்சியில் பங்கேற்க ஜான்சி செல்வதை நான் ஆவலுடன் எதிர்நோக்கி இருக்கிறேன்."
வடகிழக்குப் பகுதி வளர்ச்சி அமைச்சகம்
அருணாச்சலப் பிரதேசத்தின் சாங்லாங்கில் என்இஆர்சிஆர்எம்எஸ் உதவியால் வாழ்க்கையில் முன்னேற்றம்
அருணாச்சலப்பிரதேசத்தைச் சேர்ந்தவர் திரு ஷிஹாமோக். இவருக்கு திருமணமானப் பின், வாழ்வாதாரம் இல்லாததால், குடும்பத்திலிருந்து பிரிந்து சென்றார். மற்றொரு மாநிலத்திற்கு வேலை தேடி சென்ற அவர், வேலை தேடுவது சிரமமாக இருந்ததோடு வேலையில் கிடைத்த வருவாயை குடும்பத்திற்கு போதுமானதாக இல்லை.
இருப்பினும், வீட்டுக்கு திரும்பிய அவர், தனது தந்தையின் சிறிய நிலத்தில் பயிர் சாகுபடி செய்தார். விவசாயம் மட்டும் அவரது குடும்பத்திற்கு தேவையானதை தரவில்லை. 2019 ஆம் ஆண்டு அந்த கிராமத்திற்கு என்இஆர்சிஆர்எம்எஸ் திட்டம் அறிமுகமானது. இதில் பயனாளியான திரு ஷிஹாமோக், ரூ.25,000 நிதியுதவி பெற்றார். அவரிடம் இருந்த ரூ.5,000 சேமிப்புடன் அந்த கிராமத்தில் மின்சாதனங்கள் விற்கும் கடையை திறந்தார்.
ஆரம்பத்தில் வீட்டுக்கு வயரிங் செய்யும் வேலை மூலம் குடும்பத்திற்கு உதவி செய்தார். விவசாயத்தை நம்பியிருந்த அவர், தற்போது தொழில்நுட்பத்தை நம்புபவராக மாறினார். இதன்மூலம் மாதத்திற்கு ரூ.12,000 வருவாய் ஈட்டி பொருளாதார ரீதியில் பாதுகாப்பான நிலையை எட்டினார்.
பாதுகாப்பு அமைச்சகம்
டிஆர்டிஓ-வின் கடற்படை அறிவியல் மற்றும் தொழில்நுட்ப ஆய்வகத்தில் ‘டாக்டர் ஏபிஜே அப்துல் கலாம் பிரேரனா மையம்’ திறக்கப்பட்டது
முன்னாள் குடியரசுத் தலைவர் பாரத ரத்னா டாக்டர் ஏபிஜே அப்துல் கலாமின் 90-வது பிறந்த தினத்தை முன்னிட்டும், நாட்டின் 75-வது ஆண்டு சுதந்திரத்தை கொண்டாடும் விடுதலையின் அம்ரித் மகோத்சவத்தை குறிக்கும் விதமாகவும், விசாகப்பட்டிணத்தில் உள்ள கடற்படை அறிவியல் மற்றும் தொழில்நுட்ப ஆய்வகத்தில் 2021 அக்டோபர் 15 அன்று ‘டாக்டர் ஏபிஜே அப்துல் கலாம் பிரேரனா மையம்’ திறக்கப்பட்டது.
பாதுகாப்பு ஆராய்ச்சி மற்றும் மேம்பாட்டு அமைப்பின்  முன்னணி கடற்படை ஆய்வகமாக கடற்படை அறிவியல் மற்றும் தொழில்நுட்ப ஆய்வகம் விளங்குகிறது. டாக்டர் கலாமின் சிலை ஒன்றையும் டிஆர்டிஓ தலைமை இயக்குநர்  டாக்டர் சமீர் வி காமத் திறந்து வைத்தார்.
கடற்படை அறிவியல் மற்றும் தொழில்நுட்ப ஆய்வகத்தின் தயாரிப்புகளான வருணாஸ்திரா, டோர்பேடோ அட்வான்ஸ்ட் லைட் மற்றும் மாரீச் டெகாய் ஆகியவை வளாகத்தில் காட்சிப்படுத்தப்பட்டன.
விடுதலையின் அம்ரித் மகோத்சவத்தின் ஒரு பகுதியாக, ஆராய்ச்சி & மேம்பாட்டின் முக்கியத்துவத்தை வலியுறுத்துவதற்காகவும், பொதுமக்களிடையே, குறிப்பாக இளைஞர்களிடையே, விழிப்புணர்வை அதிகரிப்பதற்காகவும், பல்வேறு நடவடிக்கைகளை டிஆர்டிஓ எடுத்து வருகிறது.
டாக்டர் கலாமின் வாழ்க்கை மற்றும் அவரது அரிய சாதனைகளை வெளிப்படுத்தும் வகையில் அமைந்துள்ள டாக்டர் ஏபிஜே அப்துல் கலாம் பிரேரனா மையம், பொதுமக்களை, குறிப்பாக இளம் மனங்களை, ஊக்குவிக்கும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1764149
அறிவியல் மற்றும் தொழில்நுட்பத்துறை
‘கோவிட் 19’ தொற்று ஒழிப்புக்கான தொழில்நுட்பக் கூட்டுத் திட்டம்: அறிவியல் தொழில் ஆய்வு கவுன்சில் இயக்குநர் வெளியிட்டார்
“கோவிட்-19’ தொற்று ஒழிப்புக்கான இந்தியாவின் தொழில்நுட்பங்களின் கூட்டுத் திட்டத்தின் தொகுப்பை” மத்திய அரசின் அறிவியல் தொழில்கள் ஆராய்ச்சி கவுன்சில் தலைமை இயக்குநரும் அறிவியல் - தொழில்கள் ஆராய்ச்சித் துறையின் செயலருமான டாக்டர் சேகர் சி. மண்டே புதுதில்லியில் சிஎஸ்ஐஆர் தலைமையகத்தில் இன்று தொடங்கி வைத்தார். தேசிய ஆராய்ச்சி மற்றும் மேம்பாட்டுக் கழகம்) தயாரித்துள்ள இந்தக் கூட்டுத் திட்டம் நோயைக் கண்டறிதல் பரிசோதனை செய்தல், சிகிச்சை அளித்தல் ஆகிய மூன்று அம்சங்களையும் உள்ளடக்கியதாகும்.
இந்தக் கூட்டுத் திட்டத்தில் இந்தியாவில் ‘கோவிட் 19’ தொற்று தொடர்பான 200 வகையான தொழில்நுட்பங்கள், தொடர்ந்து நடைபெறும் ஆராய்ச்சிகள், அதை வணிக ரீதியில் பயன்படுத்துவதற்கான வழிமுறைகள், இந்திய அரசு மேற்கொண்ட பல்வேறு முன் முயற்சிகள் ஆகியவை குறித்த தகவல்கள் இடம்பெற்றுள்ளன. கண்டறிதல், சோதனையிடல், சிகிச்சை அளித்தல் ஆகிய வகைப்பாடுகளுடன் அமைந்துள்ளன. இந்த தொழில்நுட்பங்கள் கருத்தியல் அடிப்படையில் ஆய்வு செய்யப்பட்டவை. மேலும், இது தொடர்பான கருவிகளைத் தயாரித்து சந்தையில் விரைவில் வெளியிடும் தொழில்முனைவோருக்கு உதவக் கூடியவை.
டாக்டர் சேகர் சி. மண்டே பேசுகையில், “தொற்று ஒழிப்பு இந்தியாவின் தொழில்நுட்பங்களின் கூட்டுத் திட்ட தொகுப்பு” தயாரிக்கும் தேசிய ஆராய்ச்சி மற்றும் மேம்பாட்டுக் கழகம் எடுக்கும் முன் முயற்சிக்கு இது சரியான தருணம். சிறு, குறு, நடுத்தரத் தொழில்கள், புதிதாகத் தொழில் தொடங்குவோர் என பலதரப்பட்டோருக்கு உதவும்” என்றார்.
நிகழ்ச்சியில் பேசிய தேசிய ஆராய்ச்சி மற்றும் மேம்பாட்டுக் கழக தலைவர் - மேலாண் இயக்குநர் டாக்டர் எச். புருஷோத்தம் ”இந்தப் பணியில் ஈடுபட்டுள்ள தொழில்நுட்பக் குழு இத்துறையில் பொருத்தமான ஏராளமான தரவுகள், தகவல்களைத் திரட்டி வருகிறது. கோவிட் 19 தொற்று ஒழிப்புக்கான இத்தொழில்நுட்பங்கள் முழுக்க இந்தியாவிலேயே வடிவமைக்கப்பட்டவை. சில ஆராய்ச்சி நிலையில் இருக்கின்றன. இந்தக் கூட்டுத் திட்டம் கொள்கை வகுப்போர், தொழில் துறையினர், தொழில்முனைவோர், புதிதாகத் தொழில் தொடங்குவோர், சிறு, குறு, நடுத்தரத் தொழில்களில் ஈடுபடுவோர், ஆராய்ச்சியாளர்கள், விஞ்ஞானிகள் ஆகியோருக்கு உடனடி தகவல் அளிக்கும் வகையில் உதவும். நாங்கள் தொகுத்துள்ள பல்வேறு தொழில்நுட்பங்களை இந்திய மருத்துவ ஆராய்ச்சி கவுன்சில் அங்கீகரித்துள்ளது” என்று தெரிவித்தார்.
(Visitor Counter : 190
ஜல்சக்தி அமைச்சகம்
உலகக் கழிப்பறை தினத்தை முன்னிட்டு 20 சிறந்த மாவட்டங்களுக்குத் தூய்மை விருதுகள்
உலகக் கழிப்பறை தினத்தை முன்னிட்டு மக்கள் திறந்தவெளியில் மலம் கழிக்காத நிலைக்கு முக்கியத்துவம் அளித்து சிறப்பாக செயலாற்றிய 20 மாவட்டங்களுக்குத் தூய்மை விருதுகளை மத்திய ஜல் சக்தி அமைச்சர் திரு கஜேந்திர சிங் ஷெகாவத் மற்றும் இணை அமைச்சர் திரு ரத்தன் லால் கட்டாரியா ஆகியோர் இன்று வழங்கினார்கள்.
மத்திய ஜல் சக்தி துறையின் கீழ் செயல்படும் குடிநீர் மற்றும் சுகாதாரத் துறை ஏற்பாடு செய்திருந்த விழாவில் காணொலி வாயிலாக விருதுகள் வழங்கப்பட்டன.
நிகழ்ச்சியில் பேசிய மத்திய அமைச்சர் திரு கஜேந்திர சிங் ஷெகாவத், பிரதமர் திரு நரேந்திர மோடியின் தலைமை மற்றும் வழிகாட்டுதலில் தூய்மை இந்தியா  இயக்கம் ஐந்து ஆண்டுகளில் கிராமப்புறங்களில் திறந்தவெளியில் மலம் கழித்தல் இல்லாத நிலையை ஏற்படுத்தியுள்ளதாகக் குறிப்பிட்டார்.
இதனைத் தொடர்ந்து இந்த ஆண்டின் துவக்கத்தில் தூய்மை இந்தியா  இயக்கத்தின் இரண்டாவது கட்டம் தொடங்கப்பட்டுள்ளதைக் குறிப்பிட்ட அமைச்சர், இதன்படி திறந்தவெளியில் மலம் கழிக்காத நிலைக்கு முக்கியத்துவம் அளிப்பதோடு அது நீடிப்பதற்கும், திட மற்றும் திரவக் கழிவு மேலாண்மைக்கும் முக்கியத்துவம் வழங்கப்படும் என்றும் கூறினார்.
கிராமப்புறங்களில் விரிவான சுகாதார வசதிகளை ஏற்படுத்தும் நோக்கத்தில் இந்தத் திட்டம் செயல்படுத்தப்படுகிறது என்று அவர் தெரிவித்தார். ஊரகப் பகுதிகளில் வாழும் மக்களுக்கு சமூக, பொருளாதார மற்றும் மருத்துவம் சார்ந்த பாதுகாப்பான சுகாதார வசதிகள் கிடைப்பது அவசியம் என்று அவர் வலியுறுத்தினார்.
நிகழ்ச்சியில் பேசிய இணை அமைச்சர் திரு ரத்தன் லால் கட்டாரியா, தூய்மை இந்தியா  இயக்கத்தின் இரண்டாவது கட்டத்தைச் சிறப்பாக செயல்படுத்த அனைவரும் தொடர்ந்து பணியாற்றுமாறு கேட்டுக்கொண்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1674054
குடியரசுத் தலைவர் செயலகம்
குடியரசுத்தலைவர் நாளை பிருந்தாவன் செல்கிறார்
குடியரசுத்தலைவர் திரு ராம் நாத் கோவிந்த் உத்தரப்பிரதேச மாநிலம் பிருந்தாவனத்திற்கு நாளை செல்கிறார்  அங்கு அவர் கிருஷ்ணா குடிலில் தங்கியிருப்பவர்களுடன் உரையாட உள்ளார்.
ரசாயனம் மற்றும் உரங்கள் அமைச்சகம்
ஊட்டச்சத்து அடிப்படையிலான மானியம் மற்றும் நகர்ப்புற கழிவு உரத் திட்டம் 2016-20 வரை தொடரும்: திரு. ராவ் இந்தர்ஜித் சிங்
ஊட்டச்சத்து அடிப்படையிலான மானியம் மற்றும் நகர்ப்புற கழிவு உரத் திட்டத்தை 2019-20ம் ஆண்டு வரை தொடருவது குறித்து மக்களவையில் எழுப்பப்பட்ட கேள்விக்கு எழுத்துபூர்வமாக பதில் அளித்த மத்திய திட்டமிடுதல் , ரசாயனம் மற்றும் உரத்துறை இணையமைச்சர் திரு. ராவ் இந்தர்ஜித் சிங், 2019-20ம் ஆண்டு வரை ஊட்டச்சத்து அடிப்படையிலான மானியம் மற்றும் நகர்ப்புற கழிவு உரத் திட்டத்தை தொடர அரசு முடிவு செய்திருப்பதாகக் கூறினார். பொருளாதார விவகாரங்களுக்கான மத்திய அமைச்சரவைக் குழுவின் ஒப்புதலின்படி இந்த திட்டத்தை தொடருவதற்கான மொத்த செலவான ரூ. 61,792 அல்லது நேரடி ரொக்கப் பயன் மாற்றத் திட்டம் அறிமுகம் செய்யப்பட்ட பின்னர் மானிய விலையில் விவசாயிகளுக்கு விற்பனை செய்யப்படும் மானியம் 100 சதவீதம் உர நிறுவனங்களுக்கு அளிக்கப்படும் என்றும் அவர் கூறினார்.
(Visitor Counter : 286
குடியரசுத் துணைத் தலைவர் செயலகம்
குடியரசுத் தலைவர் தலைமையில் நாளை அரசியலமைப்பு தின கொண்டாட்டம்
75வது சுதந்திர ஆண்டை முன்னிட்டு நடைபெறும் ‘ஆசாதி கா அம்ரித் மஹோத்சவ்’ விழாவைக் கொண்டாடும் வகையில் அரசியலமைப்பு தினத்தை நாளை அதாவது நவம்பர் 26ஆம் தேதி நாடாளுமன்ற வளாகத்தின் மைய மண்டபத்தில் மிகுந்த உற்சாகத்துடனும், மகிழ்ச்சியுடனும் கொண்டாடப்படவுள்ளது. உள்ளோம். குடியரசுத் தலைவர் காலை 11 மணிக்கு இந்தக் கொண்டாட்டத்தைத் தொடங்கி வைப்பார்.
மாண்புமிகு குடியரசு துணைத் தலைவர், மாண்புமிகு பிரதமர், மாண்புமிகு மக்களவைத்தலைவர், அமைச்சர்கள், எம்.பி.க்கள் மற்றும் பிற பிரமுகர்கள் இந்த நிகழ்வில் கலந்து கொள்கின்றனர். இந்த நிகழ்ச்சி சன்சத் டிவி/டிடி மற்றும் ஆன்லைன் தளங்களில் நேரடியாக ஒளிபரப்பப்படும்.
குடியரசுத் தலைவரின் உரைக்குப்,பின் அரசியல் சாசனத்தின் முன்னுரையை அவருடன் நேரலையில் படிக்க நாட்டு மக்கள் அனைவருக்கும் அழைப்புவிடுவிக்கப்பட்டுள்ளது. அதன்பின் ‘அரசியலமைப்பு ஜனநாயகம்’ குறித்த இணையவழி வினாடிவினா -http:// ஐத் குடியரசுத் தலைவர் தொடங்குவார்.
அரசியலமைப்பின் முன்னுரையை 23 மொழிகளில்  வாசிப்பது தொடர்பான இணைய போர்டல் இன்று நள்ளிரவு முதல் சேவையில் இருக்கும். அரசியலமைப்பின் முன்னுரை படித்தல் மற்றும் வினாடிவினா குறித்த சான்றிதழ்களை mpa.gov.in/constitution-day என்ற இணையதளத்தில் இருந்து பதிவிறக்கம் செய்யலாம்.
ஊரக வளர்ச்சி அமைச்சகம்
பிரதமர் திரு. நரேந்திர மோடி 2018 ஜூலை 12 அன்று, தேசிய ஊரக வாழ்வாதார இயக்க பயனாளிகளுடன் காணொலிக் காட்சி மூலம் நேரடியாக கலந்துரையாடுகிறார்.
பிரதமர் திரு. நரேந்திர மோடி 2018 ஜூலை 12 அன்று காலை 9.30 மணியளவில், தேசிய ஊரக வாழ்வாதார இயக்கத்தின், தீன்தயாள் அந்தியோதயா திட்டத்தின்கீழ் வரும் சுயஉதவிக் குழுவினர், தீன்தயாள் உபாத்யாயா கிராமப்புற இளைஞர் வேலைவாய்ப்புத் திட்டம் மற்றும் கிராமப்புற சுயவேலைவாய்ப்பு பயிற்சி மைய பயனாளிகளுடன் காணொலிக் காட்சி மூலம் நேரடியாக கலந்துரையாடுகிறார். இந்த கலந்துரையாடல் நிகழ்ச்சி தூர்தர்ஷன் மற்றும் தேசிய தகவல் மைய இணைய தளத்தில் நேரடியாக ஒளிபரப்பு செய்யப்படும். இந்த கலந்துரையாடல் நிகழ்ச்சி, தேசிய ஊரக வாழ்வாதார இயக்கத்தின், தீன்தயாள் அந்தியோதயா திட்டத்தின்கீழ் செயல்படும் சுயஉதவிக் குழு உறுப்பினர்களை பற்றியும், அவர்களது பல்வேறு செயல்பாடுகள் பற்றியும், இந்த திட்டம் அவர்களது வாழ்வில் எத்தகைய விளைவுகளை ஏற்படுத்தியுள்ளது என்பது குறித்தும் பிரதமர் நேரடியாக அறிந்து கொள்ள ஒரு வாய்ப்பாக அமையும்.
தீன்தயாள் அந்தியோதயா திட்டத்தின் தேசிய ஊரக வாழ்வாதார இயக்கம், மகளிர் மேம்பாட்டுக்கான ஒரு மாபெரும் தளமாக உருவெடுத்துள்ளது. இந்த இயக்கம் தற்போது, 29 மாநிலங்கள் மற்றும் 5 யூனியன் பிரதேசங்களில் உள்ள 600 மாவட்டங்களுக்கு உட்பட்ட 4,884 வட்டங்களில் செயல்பாட்டில் உள்ளது. 2018 மே மாத நிலவரப்படி, 5 கோடிக்கும் மேற்பட்ட பெண்கள் 45 லட்சம் மகளிர் சுயஉதவிக் குழுக்களில் சேர்க்கப்பட்டுள்ளனர். இதுதவிர, 2.48 லட்சம் கிராம அமைப்புகள் மற்றும் 20 ஆயிரம் சிறிய அளவிலான கூட்டமைப்புகளும் மேம்படுத்தப்பட்டுள்ளன.
கூடுதல் விவரங்களுக்கு www.pib.nic.in என்ற இணைய தளத்தை காணவும்.
(Visitor Counter : 242
நீர்வளத் துறை அமைச்சகம்
ஆறு மாநிலங்களின் இரண்டு பெரிய நீர்ப்பாசனத் திட்டங்களையும் நான்கு வெள்ள மேலாண்மைத் திட்டங்களையும் நீர்வள அமைச்சகம் ஏற்றுக்கொண்டது
ஆறு மாநிலங்கள் / யூனியன் பிரதேசங்கள் ஆகியவற்றின் இரண்டு பெரிய நீர்ப்பாசனத் திட்டங்கள் / பன்னோக்குத் திட்டங்கள் மற்றும் நான்கு வெள்ள மேலாண்மைத் திட்டங்கள் / ரூ.84,748 கோடி மதிப்பிலான மாபெரும் திட்டங்கள் ஆகியவற்றை நீர்வள அமைச்சகம், நதி மேம்பாடு மற்றும் கங்கை புனரமைப்பு ஆகியவற்றின் ஆலோசனைக்குழு புது தில்லியில் நடைபெற்ற அதன் கூட்டத்தில் ஏற்றுக்கொண்டுள்ளது.
புதுச்சேரி யூனியன் பிரதேசத்தின் ஏனாம் வெள்ளப் பாதுகாப்புப் பணிகளும் இந்தக் கூட்டத்தில் ஏற்கப்பட்டன.
(Visitor Counter : 128
பிரதமர் அலுவலகம்
ஜி20 உச்சி மாநாட்டின் வரம்புகள் குறித்து பிரிக்ஸ் தலைவர்களின் அதிகாரபூர்வமற்ற சந்திப்பில் பிரதமரின் தலையீடு குறித்த மொழியாக்கம்
மேன்மைதங்கியவர்களே,
முதலாவதாக, பிரேசில் அதிபராக தேர்ந்தெடுக்கப்பட்டுள்ள போல்ஸோநாரோவை நான் வாழ்த்துகிறேன். பிரிக்ஸ் குடும்பத்திற்கும் அவரை நான் வரவேற்கிறேன். இந்த கூட்டத்தை ஏற்பாடு செய்ததற்காக அதிபர் போல்ஸோநாரோவுக்கு எனது நெஞ்சார்ந்த நன்றிகளை நான் தெரிவித்துக்கொள்கிறேன். தென்னாப்பிரிக்காவின் அதிபராக மீண்டும் தேர்ந்தெடுக்கப்பட்டுள்ள நமது நண்பர் ரமாஃபோசாவை இந்த நிகழ்வில் நான் வாழ்த்துகிறேன்.
மேன்மைதங்கியவர்களே,
இத்தகைய அதிகாரபூர்வமற்ற விவாதத்தின் மூலம் ஜி20 உச்சி மாநாட்டின் முக்கியமான விஷயங்கள் குறித்து நமக்குள் ஒத்துழைப்புக்கான வாய்ப்பை நாம் பெறுகிறோம். மூன்று முக்கிய சவால்கள் குறித்து நான் கவனத்தை ஈர்க்கிறேன். பல்வகைப்பட்ட சர்வதேச வர்த்தக நடைமுறைகள் அடிப்படையிலான விதிகளில் ஒருதலைப்பட்சமான முடிவும், எதிர்ப்பும், ஆதிக்கம் செலுத்துகின்றன. மறுபக்கம், அதிகரித்து வரும் சந்தை பொருளாதாரத்தின் அடிப்படைக் கட்டமைப்பு மேம்பாட்டு முதலீட்டிற்கு 1.3 ட்ரில்லியன் அமெரிக்க டாலர் பற்றாக்குறை இருப்பதாக மதிப்பிடப்பட்டுள்ளது. ஆதார வளங்களின் போதாமை இதில் பிரதிபலிக்கிறது.
வளர்ச்சியையும், முன்னேற்றத்தையும் அனைவரையும் உள்ளடக்கியதாகவும், நீடிக்கவல்லதாகவும் மாற்றுவது இரண்டாவது பெரிய சவாலாக உள்ளது. டிஜிட்டல்மயம் போன்ற வேகமாக மாறிவரும் தொழில்நுட்பங்களும், பருவநிலை மாற்றமும் நமக்கு மட்டும் சவால்களல்ல. எதிர்கால சந்ததியினருக்கும் இவை சவால்களாகும். சமத்துவம் இன்மையை குறைப்பதும், அதிகாரமளித்தலுக்கு பங்களிப்பு செய்வதும் சரியான திசையில் இருக்கும்போதுதான், வளர்ச்சி உண்மையில் வளர்ச்சியாகும். மனித குலம் அனைத்திற்கும் பயங்கரவாதம் மிகப்பெரிய அச்சுறுத்தலாக உள்ளது. இது அப்பாவி மக்களின் உயிர்களை மட்டும் பறிப்பதில்லை. பொருளாதாரம் முன்னேற்றம் மற்றும் சமூக நிலைத்தன்மையில் மிகப்பெரிய எதிர்மறை விளைவுகளை ஏற்படுத்துகிறது. பயங்கரவாதத்திற்கும், இனவாதத்திற்கும் கிடைக்கின்ற அனைத்து வகையான ஆதரவையும், உதவியையும் நாம் நிறுத்தியாக வேண்டும்.
மேன்மைதங்கியவர்களே,
இந்த பிரச்சனைகளுக்கு தீர்வு காண்பது அவ்வளவு எளிதல்ல என்றபோதும், இந்த குறுகிய கால அவகாசத்தில் ஐந்து முக்கிய பரிந்துரைகளை நான் அளிக்க விரும்புகிறேன்.
1. சர்வதேச நிதி மற்றும் வர்த்தக நிறுவனங்கள் மற்றும் அமைப்புகளில் தேவையான சீர்திருத்தங்களுக்காக சீரமைக்கப்பட்ட பலதரப்பு அமைப்பை நாம் வலியுறுத்த வேண்டியுள்ளது.
2. நீடித்த பொருளாதார வளர்ச்சிக்கு எண்ணெய், எரிவாயு போன்ற ஆதார வளங்கள், குறைந்த விலையில், நிலையாக கிடைப்பது தேவையாகிறது.
3. வளரும் நாடுகள், ஓரளவு வளர்ச்சியடைந்த நாடுகள் இயற்கை சீற்றங்களை எதிர்கொள்ள இந்தியாவின் முன்முயற்சியான பேரழிவை தாங்கவல்ல அடிப்படை கட்டமைப்புக்கான கூட்டணி என்பது போதுமான கட்டமைப்பு மேம்பாட்டிற்கு உதவி செய்யும். நீங்கள் அனைவரும் இந்த கூட்டணியில் இணைய நான் வலியுறுத்துகிறேன்.
4. உலகம் முழுவதும் உள்ள திறன்மிக்க தொழிலாளர்கள் சென்று வருவது எளிதாக இருக்கவேண்டும்.
5. பயங்கரவாதம் குறித்த உலகளாவிய மாநாட்டிற்கு அண்மையில் நாம் அழைப்பு விடுத்திருந்தேன். பயங்கரவாதத்திற்கு எதிரான போராட்டத்திற்கு பிரேசில் முன்னுரிமை வழங்கியிருப்பதை நான் பாராட்டுகிறேன்.
மேன்மைதங்கியவர்களே,
பிரேசிலியாவில் நடைபெற உள்ள பிரிக்ஸ் உச்சி மாநாட்டிற்காக நான் ஆவலுடன் காத்திருக்கிறேன். இந்த உச்சி மாநாடு வெற்றியடைய இந்தியா முழுமையான ஒத்துழைப்பை அளிக்கும்.
உங்கள் அனைவருக்கும் மிக்க நன்றி.Top of Form
ரெயில்வே அமைச்சகம்
மாநகரங்களில் தளர்வுகள் அமல்படுத்தப்பட்டு வரும் நிலையில் பணியாளர்களை மீண்டும் அழைத்து வர ரயில்வே உதவுகிறது
கடந்த 7 நாட்களில்  இடம் பெயர்ந்த தொழிலாளர்கள் உள்ளிட்ட சுமார் 32.56 லட்சம் பயணிகள் நீண்டதூர மெயில் எக்ஸ்பிரஸ் ரயில்கள் மூலம் பயணம் செய்தனர். இந்த ரயில்களின் சராசரி பயணிகள் அளவு 110.2 சதவீதமாக இருந்தது. கிழக்கு உத்தரப் பிரதேசம், பீகார், ஜார்க்கண்ட், மேற்கு வங்கம் மற்றும் ஒடிசாவில் இருந்து தில்லி, மும்பை, புனே, அகமதாபாத் மற்றும் சென்னை உள்ளிட்ட பகுதிகளுக்கு இவர்கள் பயணித்தனர்.
பீகார், மேற்கு வங்கம், உத்தரப் பிரதேசம் மற்றும் ஒடிசா ஆகிய மாநிலங்களில் இருந்து மும்பை, தில்லி, ஹைதராபாத், பெங்களூரு மற்றும் சென்னை உள்ளிட்ட பெருநகரங்களுக்கு இடம் பெயர்ந்த தொழிலாளர்களின் பயணத்திற்கு வசதி அளிக்கும் விதத்தில் மெயில், எக்ஸ்பிரஸ் சிறப்பு ரயில்கள், விடுமுறை சிறப்பு ரயில்கள் மற்றும் கோடை சிறப்பு ரயில்களை இந்திய ரயில்வே இயக்கி வருகிறது.
கொரோனா விதிமுறைகளை கருத்தில் கொண்டு மேற்கண்ட அனைத்து ரயில்களும் முன்பதிவு ரயில்களாக இயக்கப்பட்டு வருகின்றன. முன்பதிவு மையங்களில் பயணிகள் முன்பதிவு அமைப்பின் மூலமும் ஆன்லைன் முறையிலும் இந்த ரயில்களுக்கான பயணச்சீட்டை முன்பதிவு செய்யும் வசதி வழங்கப்படுகிறது.
2021 ஜூன் 18 வரை 983 மெயில்/ எக்ஸ்பிரஸ் மற்றும் விடுமுறை சிறப்பு ரயில்கள் இந்திய ரயில்வேயால் இயக்கப்படுகின்றன. கொரோனாவுக்கு முந்தைய காலகட்டத்துடன் ஒப்பிடும்போது 56 சதவீத ரயில்கள் இயக்கப்பட்டு வருகின்றன. மேலும், பணியிடத்திற்கு திரும்ப விரும்பும் மக்களின் பயணத்திற்கு வசதி அளிக்கும் விதமாக 1309 கோடைக்கால சிறப்பு ரயில்களும் இயக்கப்பட்டுள்ளன. பீகார், உத்தரப்பிரதேசம், மேற்கு வங்கம் ஒடிசா மற்றும் அஸ்ஸாம் ஆகிய மாநிலங்களில் இருந்து தில்லி, மும்பை, ஹைதராபாத், சென்னை, புனே மற்றும் பெங்களூரு உள்ளிட்ட முக்கிய நகரங்களுக்கு இந்த கோடைக் கால சிறப்பு ரயில்கள் மூலம் போக்குவரத்து வசதிகள் அளிக்கப்பட்டு வருகின்றன.
2021 ஜூன் 19 முதல் 28 வரையிலான அடுத்த பத்து நாட்களுக்கு இடம் பெயர்ந்த தொழிலாளர்கள் உள்ளிட்ட சுமார் 29.15 லட்சம் பயணிகள் நீண்டதூர எக்ஸ்பிரஸ் ரயில்களில் பயணம் செய்ய முன்பதிவு செய்துள்ளனர். கிழக்கு உத்தரப் பிரதேசம், பீகார், ஜார்க்கண்ட், மேற்கு வங்கம் மற்றும் ஒடிசா ஆகிய பகுதிகளிலிருந்து தில்லி மும்பை, புனே, சூரத், அகமதாபாத் மற்றும் சென்னை உள்ளிட்ட நகரங்களுக்கு இவர்கள் செல்ல உள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetailm.aspx?PRID=1728544
பிரதமர் அலுவலகம்
நாளை, இந்தியா உலக வாரம் 2020 மாநாட்டில் துவக்க உரையாற்றுகிறார் பிரதமர் திரு.நரேந்திர மோடி
முப்பதுக்கும் அதிகமான நாடுகளிலிருந்து 5000 பேர் பங்கேற்கும் நிகழ்ச்சியில் பிரதமர் உரையாற்றுகிறார்
நடைபெறவுள்ள இந்தியா உலக வாரம் 2020 மாநாட்டின் முதல் நாளன்று பிரதமர் திரு நரேந்திரமோடி துவக்க உரையாற்றுகிறார். “இந்தியாவும் சிறந்த புதிய உலகமும் – மறுமலர்ச்சியாய் இரு” என்ற தலைப்பிலான மூன்று நாள் மெய்நிகர் மாநாடு நடைபெற உள்ளது இதில் 30க்கும் மேற்பட்ட நாடுகளைச் சேர்ந்த 5,000 பேர் கலந்து கொள்வார்கள். உலகின் பல்வேறு பகுதிகளிலிருந்தும் எழுபத்தைந்து தொடர்களில் 250 நிபுணர்கள் உரையாற்றுவார்கள்.
இந்த நிகழ்ச்சியில் மத்திய வெளியுறவு விவகாரத் துறை அமைச்சர் டாக்டர் எஸ் ஜெய்சங்கர், மத்திய ரெயில்வே, வர்த்தகம் தொழில்துறை அமைச்சர் திரு பியூஸ் கோயல், ஜம்மு காஷ்மீர் லெப்டினன்ட் ஜெனரல் ஜி சி முர்மு, ஈஷா அமைப்பின் நிறுவனர் சத்குரு, ஆன்மீகத் தலைவர் ஸ்ரீ ஸ்ரீ ரவிசங்கர், யுனைட்டட் கிங்டம் வெளியுறவுச் செயலர் டாமினிக் ராப், உள்துறை செயலர் திருமிகு ப்ரீத்தி பட்டேல், இந்தியாவுக்கான அமெரிக்க தூதர் திரு கென் ஜஸ்டர் மற்றும் பலர் உரையாற்றுவார்கள்.
சுயசார்பு இந்தியா குறித்த நடன கலைஞர் மது நடராஜ் அவர்களின் நடன நிகழ்ச்சியும் மாநாட்டில் இடம்பெறும். சிதார் கலைஞர் ரவிசங்கரின் நூறாவது பிறந்த ஆண்டையொட்டி அவரது 3 மாணவர்கள் அளிக்கும் சிறப்பு நிகழ்ச்சியும் நடைபெறும்.
சுகாதாரம் மற்றும் குடும்ப நலத்துறை அமைச்சகம்
சுகாதாரம் மற்றும் மருத்துவம் ஆகிய துறைகளில் இந்தியா மற்றும் உஸ்பெகிஸ்தான் இடையேயான ஒத்துழைப்பு உறவிற்கான ஒப்பந்தத்திற்கு அமைச்சரவை ஒப்புதல்
சுகாதாரம் மற்றும் மருத்துவம் ஆகிய துறைகளில் இந்தியா மற்றும் உஸ்பெகிஸ்தான் இடையேயான ஒத்துழைப்பு உறவிற்கான ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
கீழ்கண்ட துறைகளுக்கான ஒத்துழைப்பு உறவு இந்த ஒப்பந்தத்தின் கீழ் வரும்:
-
- மருத்துவ கல்வி நிறுவனங்களுக்கு தேவையான பயிற்சி மற்றும் ஆய்வு கூட உபகரணங்கள் உள்ளிட்ட மருத்துவ உபகரணங்கள் மற்றும் மருந்துகள் உற்பத்தி துறையில் உள்ள வர்த்தக வைப்புகளை மேம்படுத்துவதற்கான ஒத்துழைப்பு
- ஆரம்ப சுகாதார வசிதிகளை வலுப்படுத்துதல் மற்றும் சுகாதார சேவை வசதிகளை ஏற்படுத்துதல்
- மருத்துவம் மற்றும் சுகாதார ஆராய்ச்சி மேம்பாடு மற்றும் இந்த துறைகளில் உள்ள அனுபவத்தை பரிமாறுதல்.
- தொலைமருத்துவம் மற்றும் இணைய சுகாதார தகவல் முறை ஆகிய துறைகளில் உள்ள அனுபவங்கள் மற்றும் தொழில்நுட்பங்கள் பரிமாற்றம்.
- தாய் சேய் சுகாதார நலன்பாதுகாப்பு;
- ஆட்கொல்லி நோய் கண்காணிப்பு, தொற்று நோய் மற்றும் தொற்றா நோய் கட்டுப்பாடு ஆகியவற்றிற்கான நுட்பங்கள் மற்றும் உத்திகள் உருவாக்குதல் மற்றும் மேம்படுத்துதல்
- மருந்துகள் மற்றும் மருந்து பொருட்களின் ஒழுங்குமுறை கட்டுப்பாடு;
- இரு தரப்பிற்கும் பரஸ்பர ஆர்வம் உள்ள துறைகளில் ஒத்துழைப்பு
இந்த ஒத்துழைப்பு ஒப்பந்தத்தின் தகவல்களை விரிவுபடுத்தவும் அதனை நடைமுறைபடுத்துவதை கண்காணிக்கவும் செயற்குழு நியமிக்கப்படும்.
உள்துறை அமைச்சகம்
யூனியன் பிரதேசங்களில் கோவிட-19 நோய்த் தோற்று மற்றும் அதன் கட்டுப்பாடு குறித்து மத்திய உள்துறைச் செயலாளரும் சுகாதாரம் குடும்பநலத் துறைச் செயலாளரும் ஆய்வு மேற்கொண்டனர்
யூனியன் பிரதேசங்களான புதுச்சேரி, லக்ஷதீப், அந்தமான் & நிகோபார், தாதர்& நாகர் ஹவேலி, டாமன் & டியூ ஆகியவற்றில் கோவிட்-19 நோய்த் தொற்று மற்றும் அதன் கட்டுப்பாடு நடவடிக்கைகள் குறித்து 29.08.2020 அன்று காணொளிக் காட்சி மூலம் மத்திய உள்துறைச் செயலாளரும் சுகாதாரம் குடும்பநலத் துறைச் செயலாளரும் கூட்டாக ஆய்வு மேற்கொண்டனர். அப்போது
(மத்திய உள்துறை மற்றும் சுகாதாரம், குடும்ப நலத்துறை அமைச்சகங்களின்
உயர் அதிகாரிகள் உடன் இருந்தனர்.
இந்த யூனியன் பிரதேசங்களின் உயர் அதிகாரிகள் கோவிட்-19 சோதனைகள், கோவிட்-19 உறுதி செய்யப்பட்ட நபர்களுக்கு அளிக்கப்படும் சிகிச்சைகள், அவர்களைத் தனிமைப் படுத்துவதற்கான நடவடிக்கைகள், மருத்துவ அடிப்படை வசதி
மற்றும் பணியாளர்கள், இணைமருத்துவப் பணியாளர்கள் நிலவரம் போன்றவை குறித்து சம்பந்தமான நடவடிக்கைகள் பற்றி எடுத்துரைத்தனர்.
நிர்வாக அதிகாரிகள், மருத்துவ நிபுணர்கள், இணை மருத்துவப் பணியாளர்கள் ஆகியோர் கோவிட்-19 கட்டுப்பாடு மற்றும் அது சார்ந்த பணி நிலவர
நிர்வாகத்தில் ஒருங்கிணைந்து பணியாற்றுவதை உறுதி செய்யுமாறு மத்திய உள்துறைச் செயலாளரும் சுகாதாரம் குடும்பநலத் துறைச் செயலாளரும் இந்த
யூனியன் பிரதேசங்களின் உயர் அதிகாரிகளுக்கு அறிவுறுத்தினார்கள்.